שלמה גינוסר

שלמה גינוסר-גינסברג (16 באוקטובר 1889, חשוון תר"ן, אודסה – 31 בדצמבר 1968, י' בטבת תשכ"ט, ירושלים) היה פעיל ציוני, עיתונאי ודיפלומט ישראלי. היה מחברי הוועדה המקימה של האוניברסיטה העברית בירושלים, והמנכ"ל הראשון של האוניברסיטה. בנו של אחד העם.

ביוגרפיה

נולד באודסה לסופר אשר גינצברג ("אחד העם") ולרבקה לבית שניאורסון. למד בגימנסיה מקומית ובישיבתו של חיים טשרנוביץ ("רב צעיר"). למד פילוסופיה באוניברסיטת פריז (סורבון): בשנת 1910 קיבל בה תואר Licence ès lettres וב-1913 Diplome d’études supérieures.

ב-1917 נישא לרוזה, משפטנית ופעילת ציבור (בתו של מרדכי בן הלל הכהן). במשך מספר שנים התגוררו השניים בלונדון והוא היה פעיל בהסתדרות הציונית המקומית. בשנת 1922 עלה עִמה לארץ ישראל והתמנה כמפקח על בתי הספר העבריים מטעם ממשלת המנדט. היה שותף להכנות שקדמו להקמת האוניברסיטה העברית וכיהן כחבר בוועדה המקימה. בין השנים 1937-1935 שימש כמנכ"ל האוניברסיטה הראשון.

ביוני 1949 מונה לציר ישראל הראשון באיטליה, והגיש כתב האמנה לנשיא איטליה לואיג'י אינאודי ב-14 ביולי. החזיק בתפקיד עד אוגוסט 1951.

במשך עשרות שנים השתתף בקביעות בכתיבה פובליציסטית ברבים מעיתוני התקופה, ובהם "השילוח" (שאותו ערך אביו עד שנת 1902), "הארץ" ו"פלשתיין פוסט".

קישורים חיצוניים

הערות שוליים 

אנשי העלייה השלישית
אנשי חינוך ישראלים
דיפלומטים ישראלים
משפחת הלל כגן-הכהן
משפחת שניאורסון
פובליציסטים כותבי עברית
שגרירי ישראל באיטליה
יהודים הקבורים בהר המנוחות
מנכ"לי האוניברסיטה העברית
ראשוני האוניברסיטה העברית בירושלים
בוגרי אוניברסיטת פריז
ישראלים שנולדו ב-1889
ישראלים שנפטרו ב-1968